**Eddie Lewis** (født 17. mai 1974 i Cerritos, California, USA) er en amerikansk landslagsspiller i fotball som har spilt for en amerikansk og fire engelske klubber. Han spiller nå for LA Galaxy i Major League Soccer.

Lewis har spilt 73 landskamper, og scoret 8 mål for USA.

Biografi
--------

### Klubblag

Eddie Lewis skrev under for den engelske klubben Fulham i mars 2000. Han debuterte for Fulham den 21. mars 2000 i en ligakamp mot Barnsley, og totalt spilte han 8 ligakamper for *the Cottagers* i siste del av 1999/00-sesongen. Hans første mål for Fulham kom 29. november 2000 da de slo Derby County 3-2 i den engelske ligacupen. I 2000/01-sesongen fikk han bokført 7 ligakamper for laget fra London. Den påfølgende sesongen ble det bare 1 ligakamp på Lewis, og den kom 11. mai 2002 da Fulham tapte 3-0 for Blackburn Rovers i Premier League, og det var også Lewis sin første kamp i den engelske toppdivisjonen.

I september 2002 ble han solgt til Preston North End for £ 500 000, og hans første kamp for Preston kom 11. september 2002. Denne kampen var mot Scunthorpe United i ligacupen, og tre dager senere fikk han sin ligadebut for *the Lillywhites* da Preston spilte 2-2 mot Sheffield Wednesday. Hans første mål for Preston kom da de slo Birmingham City 2-0 i ligacupen, mens hans første ligamål kom 30. november 2002 da Preston vant 2-1 over Coventry City. I 2002/03-sesongen scoret Lewis 5 ligamål på 38 kamper, i 2003/04-sesongen ble det 6 ligamål på 33 kamper, mens han i 2004/05 sesongen fikk bokført 4 ligamål på 40 kamper for klubben fra Lancashire.

I juni 2005 gikk Lewis gratis til Leeds United, og han debuterte for Leeds den 7. august 2005 i en ligakamp mot Millwall. Hans først mål for *the Whites* kom 20. august 2005 da Leeds vant 2-0 over Wolverhampton Wanderers i en ligakamp på Elland Road. Totalt scoret han 5 ligamål på 43 kamper for Leeds i 2005/06-sesongen, mens han i 2006/07-sesongen laget 3 ligamål på 41 kamper.

Etter å ha spilt 1 ligakamp og 1 cupkamp for Leeds i starten på 2007/08-sesongen ble han solgt til Derby County for et ukjent beløp i august 2007. Den 25. august 2007 spilte Lewis sin første kamp for Derby da de tapte 2-1 for Birmingham City i en ligakamp på Pride Park Stadium.

Karriere som spiller
--------------------

### Klubblag

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| USAs flagg | San Jose Earthquakes | Kontrakt | 115 | 115 | 9 | 9 | ?/1996 – 03/2000 |
| Englands flagg | Fulham | Kontrakt | 22 | 16 | 1 | 0 | 03/2000 – 09/2002 |
| Englands flagg | Preston North End | Kontrakt | 124 | 111 | 16 | 15 | 09/2002 – 06/2005 |
| Englands flagg | Leeds United | Kontrakt | 96 | 85 | 9 | 8 | 06/2005 – 08/2007 |
| Englands flagg | Derby County | Kontrakt | 13 | 12 | 0 | 0 | 08/2007 – 08/2008 |
| USAs flagg | Los Angeles Galaxy | Kontrakt | 0 | 0 | 0 | 0 | 08/2008 - |

Referanser
----------

1. ↑   Argentine Soccer Database, oppført som EDDIE LEWIS, BDFA player ID 32837[Hentet fra Wikidata]
2. ↑   transfermarkt.com, Transfermarkt spiller-ID 3484, besøkt 9. oktober 2017[Hentet fra Wikidata]

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 488).   
 Headline Book Publishing, London. ISBN 978-0-7553-1664-9

Eksterne lenker
---------------

* (en) Eddie Lewis – FIFA Rediger på Wikidata

* (en) Eddie Lewis – Major League Soccer Rediger på Wikidata

* (en) Eddie Lewis – Transfermarkt Rediger på Wikidata

* (en) Eddie Lewis – national-football-teams.com Rediger på Wikidata

* (en) Eddie Lewis – Soccerbase.com Rediger på Wikidata

* (en) Eddie Lewis – FootballDatabase.eu Rediger på Wikidata

* (en) Eddie Lewis – FBref Rediger på Wikidata